CELEX: 22012D0221
Language: sl
Date: 2012-01-19 00:00:00
Title: 2012/221/EU: Sklep št. 1/2012 Skupnega odbora EU-EFTA o poenostavitvi formalnosti pri blagovni menjavi z dne 19. januarja 2012 o povabilu Hrvaški, da pristopi h Konvenciji z dne 20. maja 1987 o poenostavitvi formalnosti pri blagovni menjavi

26.4.2012   
            
            
               SL
            
            
               Uradni list Evropske unije
            
            
               L 114/31
            
         SKLEP št. 1/2012 SKUPNEGA ODBORA EU-EFTA O POENOSTAVITVI FORMALNOSTI PRI BLAGOVNI MENJAVI
   z dne 19. januarja 2012
   o povabilu Hrvaški, da pristopi h Konvenciji z dne 20. maja 1987 o poenostavitvi formalnosti pri blagovni menjavi
   (2012/221/EU)
   SKUPNI ODBOR JE –
   ob upoštevanju Konvencije z dne 20. maja 1987 o poenostavitvi formalnosti pri blagovni menjavi (1) in zlasti člena 11(3) Konvencije,
   ob upoštevanju naslednjega:
   
               (1)
            
            
               Odnose blagovne menjave s Hrvaško bi bilo lažje spodbujati s poenostavitvijo formalnosti, ki vplivajo na blagovno menjavo med Hrvaško ter Evropsko unijo, Republiko Islandijo, Kraljevino Norveško in Švicarsko konfederacijo.
            
         
               (2)
            
            
               Da bi se ta postopek lahko začel uporabljati, bi bilo treba Hrvaško povabiti, da pristopi k navedeni konvenciji –
            
         SPREJEL NASLEDNJI SKLEP:
   Člen 1
   V skladu s členom 11a navedene konvencije se Hrvaško povabi, da z izmenjavo pisem med Svetom Evropske unije in Hrvaško, priloženih k temu sklepu, pristopi k navedeni konvenciji od 1. julija 2012.
   Člen 2
   Ta sklep začne veljati na dan sprejetja.
   
      V Bruslju, 19. januarja 2012
      
         
            Za Skupni odbor
         
         
            Predsednik
         
         Mirosław ZIELIŃSKI
      
   
   
      (1)  UL L 134, 22.5.1987, str. 2.
   
      PRILOGA
      Spoštovani,
      seznanjam Vas s Sklepom Skupnega odbora EU-EFTA o poenostavitvi formalnosti pri blagovni menjavi z dne 19. januarja 2012 (Sklep št. 1/2012) o povabilu Hrvaški, da postane pogodbena stranka Konvencije z dne 20. maja 1987 o poenostavitvi formalnosti pri blagovni menjavi.
      Hrvaška lahko pristopi k navedeni konvenciji v skladu z njenim členom 11a tako, da generalnemu sekretariatu Sveta Evropske unije predloži listino o pristopu, skupaj s prevodom navedene konvencije v uradni jezik Hrvaške.
      Sprejmite, prosim, izraz mojega globokega spoštovanja.
      
         
            Generalni sekretar
         
         
            Generalni sekretariat Sveta Evropske unije
         
      
      Hrvaška –
      ob upoštevanju Sklepa Skupnega odbora EU-EFTA o poenostavitvi formalnosti pri blagovni menjavi z dne 19. januarja 2012 (Sklep št. 1/2012) o povabilu Hrvaški, da pristopi h Konvenciji z dne 20. maja 1987 o poenostavitvi formalnosti pri blagovni menjavi (v nadaljnjem besedilu: Konvencija),
      z željo postati pogodbena stranka Konvencije –
      IZJAVLJA,
      da želi pristopiti h Konvenciji;
      da je tej listini priložen prevod Konvencije v uradni jezik Hrvaške;
      da sprejema vsa priporočila in sklepe, ki jih je Skupni odbor EU-EFTA o poenostavitvi formalnosti pri blagovni menjavi sprejel v obdobju med 19. januarjem 2012 in datumom dejanskega pristopa Hrvaške v skladu s členom 11a Konvencije.
      V …